IMISLab/GreekWikipedia huggingface dataset:
Πρωτάθλημα Εθνών Αφρικής

Το Πρωτάθλημα Εθνών Αφρικής (αγγλικά: CAF African Nations Championship, γαλλικά: Championnat d'Afrique des Nations‎) είναι μία ποδοσφαιρική διοργάνωση που ανακοινώθηκε για πρώτη φορά στις 11 Σεπτεμβρίου 2007. Διοικείται από την Αφρικανική Συνομοσπονδία Ποδοσφαίρου (CAF) και παίζεται μεταξύ των καλύτερων εθνικών ομάδων της Αφρικής, αποκλειστικά με παίκτες που δραστηριοποιούνται στα εθνικά πρωταθλήματα και έχουν το δικαίωμα να παίξουν στη επερχόμενη σεζόν. Οι εκπατρισμένοι παίκτες, ανεξάρτητα από το πού αγωνίζονται, ακόμη και στην Αφρική, δεν είναι επιλέξιμοι για να λάβουν μέρος στη διοργάνωση. Η πρώτη διοργάνωση πραγματοποιήθηκε το 2009. Φιλοξενήθηκε από την Ακτή Ελεφαντοστού και την κέρδισε η Λαϊκή Δημοκρατία του Κονγκό. Η διοργάνωση επεκτάθηκε σε 16 ομάδες για το δεύτερο τουρνουά, που πραγματοποιήθηκε στο Σουδάν το 2011. Το τουρνουά κέρδισε η Τυνησία, στον απόηχο της τυνησιακής Επανάστασης.Η διοργάνωση γίνεται τώρα κάθε άρτια χρονιά και εναλλάσσεται με το Κύπελλο Εθνών Αφρικής.

 Η δημιουργία του Πρωταθλήματος Εθνών Αφρικής ήταν μία ανταπόκριση στην επιθυμία αναβίωσης ή ενίσχυσης των εθνικών διοργανώσεων που αποδυναμώνονται τακτικά από μαζική έξοδο κορυφαίων παικτών που εγκαταλείπουν τις πατρίδες τους για να παίζουν σε ξένες ομάδες, οι οποίες θα πληρώσουν περισσότερα και θα αποκτήσουν μεγαλύτερη κάλυψη από τα μέσα ενημέρωσης. Ξεκινώντας από την έκδοση του 2014 και ύστερα, όλοι οι αγώνες αναγνωρίζονται από την FIFA ως επίσημοι αγώνες της πρώτης ομάδας. Τον Ιούλιο του 2016, η Total εξασφάλισε ένα οκταετές πακέτο χορηγίας από την Αφρικανική Συνομοσπονδία Ποδοσφαίρου (CAF) για την υποστήριξη 10 βασικών διοργανώσεων. Λόγω αυτής της χορηγίας, το Πρωτάθλημα Εθνών Αφρικής ονομάζεται «Total Πρωτάθλημα Εθνών Αφρικής». Οι οκτώ θέσεις συμμετοχής, για την πρώτη έκδοση του 2009, διατέθηκαν με τον ακόλουθο τρόπο: Μία για τη Βόρεια Ζώνη, Δυτική Ζώνη Α, Δυτική Ζώνη Β, Κεντρική Ζώνη και Κεντρική-Ανατολική Ζώνη Δύο για τη Νότια Ζώνη Μία για τη χώρα φιλοξενίας του τουρνουάΑπό τη δεύτερη έκδοση, το 2011, 16 ομάδες μπορούν να λάβουν μέρος στο τουρνουά, που κατανέμονται με αυτόν τον τρόπο (συμπεριλαμβανομένης της χώρας φιλοξενίας): 2 για κάθε μία από τη Βόρεια Ζώνη και τη Δυτική Ζώνη Α 3 για κάθε μία από Δυτική Ζώνη Β, Κεντρική Ζώνη, Κεντρική-Ανατολική Ζώνη και Νότια Ζώνη Η φάση ομίλων του Πρωταθλήματος Εθνών Αφρικής περιλαμβάνει ομίλους τεσσάρων ομάδων που κληρώνονται τυχαία. Οι δύο πρώτες ομάδες από κάθε όμιλο προκρίνονται στη φάση νοκ άουτ. Στις 8 Μαρτίου 2009, η Λαϊκή Δημοκρατία του Κονγκό νίκησε τη Γκάνα με 2-0 για να γίνει η πρώτη νικήτρια της διοργάνωσης. Κατάλογος ποδοσφαιρικών διοργανώσεων Κύπελλο Εθνών Αφρικής Επίσημος ιστότοπος Επεξήγηση μορφής (γαλλικά) Αρχειοθετήθηκε 2018-01-19 στο Wayback Machine.
Γεώργιος Γουλιέλμος της Έσσης-Ντάρμστατ

Ο Γεώργιος Γουλιέλμος (Georg Wilhelm, 11 Ιουλίου 1722 - 21 Ιουνίου 1782) από τον Οίκο της Έσσης ήταν στρατιωτικός σύμβουλος του πατέρα του και εκπρόσωπος του αδελφού του.

 Ήταν ο δευτερότοκος γιος του Λουδοβίκου Η΄ της Έσσης-Ντάρμστατ και της Καρλόττας, κόρης του Ιωάννη Ράινχαρτ Γ΄ του Χάναου-Λίχτενμπεργκ. Από το 1738 διοικούσε το σύνταγμα στρατού της περιοχής του. Τη δεκαετία του 1740 διοίκησε ένα πρωσικό σύνταγμα. Έφθασε το βαθμό του στρατηγού του Ιππικού. Ήταν ο επίσημος στρατιωτικός σύμβουλος του πατέρα του. Νυμφεύτηκε την κόρη του Κόμη του Λάινινγκεν και απέκτησε από τον γάμο του πέντε πόλεις με τις γύρω περιοχές τους. Το 1765 έλαβε το παλαιό ανάκτορο του Ντάρμστατ και τους γύρω ευχάριστους κήπους ως δώρο του πατέρα του, ο οποίος τον ευνοούσε περισσότερο από τον άλλο του γιο. Ο Γεώργιος επέκτεινε το ανάκτορο κτίζοντας τον Λευκό Πύργο. Το 1768 τον Λουδοβίκο Η΄ τον διαδέχθηκε ο πρωτότοκος Λουδοβίκος Θ΄, ο οποίος επέκτεινε την πόλη Πίρμαζενς σε φρούριο της παραμεθορίου. Ο Γεώργιος Γουλιέλμος αντιτάχθηκε σε αυτό. Αντιπροσώπευε τον αδελφό του στο Ντάρμστατ, μια και ο Λουδοβίκος Θ΄ έμενε πιο πολύ στο Πίρμαζενς. Απεβίωσε το 1782 σε ηλικία 60 ετών. Νυμφεύτηκε το 1748 τη Μαρία Λουίζα Αλβερτίνα, κόρη του Χριστιανού Καρόλου Ράινχαρντ του Λάινινγκεν-Ντάγκσμπουργκ-Φάλκενμπουργκ, και είχε τέκνα: Λουδοβίκος Γεώργιος Κάρολος (1749 - 1823). Γεώργιος Φρειδερίκος (1750). Φρειδερίκη (1752 - 1782), παντρεύτηκε τον Κάρολο Β΄ του Μεκλεμβούργου-Στρέλιτς. Γεώργιος Κάρολος (1754 - 1830). Καρλόττα 1755-1785, παντρεύτηκε τον Κάρολο Β΄ του Μεκλεμβούργου-Στρέλιτς, χήρο σύζυγο της αδελφής της. Κάρολος Γουλιέλμος Γεώργιος (1757 - 1797). Φρειδερίκος Γεώργιος Αύγουστος (1759 -1808), νυμφεύτηκε μοργανατικά την Καρολίνε Λουίζε Σάιτς, Βαρόνη φον Φρήντριχ. Λουίζα (1761 - 1829), παντρεύτηκε τον Λουδοβίκο Α΄ της Έσσης-Ντάρμστατ. Αυγούστα Βιλελμίνη (1765 - 1796), παντρεύτηκε τον Μαξιμιλιανό Α΄ Ιωσήφ της Βαυαρίας. Johann Friedrich Schannat: Eiflia Illustrata... S. 515 Philipp Alexander Ferdinand Walther: Darmstadt wie es war und wie es geworden S. 187
Φυσική και πολιτιστικοϊστορική περιοχή του Κότορ

Η Φυσική και Πολιτιστικο-Ιστορική Περιοχή του Κότορ είναι Μνημείο Παγκόσμιας Κληρονομιάς από το 1979 και βρίσκεται στο Μαυροβούνιο. Περιλαμβάνει την παλιά πόλη του Κότορ (ιταλικά Cattaro), τις οχυρώσεις του Ενετικού Καττάρο και τη γύρω περιοχή του εσωτερικού κόλπου του Κότορ.

 Η παλιά πόλη του Κότορ (που ονομάζεται ιστορικά "Cattaro la Veneziana" ) βρίσκεται μέσα στα τείχη της πόλης και είναι ένα καλά διατηρημένο και ανακαινισμένο μεσαιωνικό αστικό τοπίο με αξιοσημείωτα κτήρια, συμπεριλαμβανομένου του καθεδρικού ναού του Αγίου Τρύφωνα (χτίστηκε το 1166). Το Κότορ υπέστη σοβαρές ζημιές κατά τη διάρκεια του σεισμού στις 15 Απριλίου 1979, και αυτό οδήγησε την τοποθεσία να συμπεριληφθεί επίσης στη Λίστα Μνημείων σε Κίνδυνο το 1979, όταν καταχωρήθηκε η τοποθεσία στα μνημεία παγκόσμιας κληρονομιάς της UNESCO. Μετά από σημαντική αποκατάσταση εντός της πόλης, η τοποθεσία καταργήθηκε από αυτήν τη λίστα το 2003. Οι οχυρώσεις αποτελούνται από ένα σύστημα αμυντικών στρατιωτικών κτηρίων για την προστασία της μεσαιωνικής πόλης Κότορ. Περιλαμβάνουν τα τείχη της πόλης με πύλες και προπύργια, προμαχώνες, που ανεβαίνουν το βουνό του Αγίου Ιωάννη, το κάστρο του Αγίου Ιωάννη (San Giovanni) και υποστηρικτικές κατασκευές. Ενώ μερικές από τις κατασκευές χρονολογούνται από τους ρωμαϊκούς και βυζαντινούς χρόνους, οι περισσότερες οχυρώσεις ανεγέρθηκαν κατά τη διάρκεια της Βενετοκρατίας. Αργότερα έγιναν κάποιες τροποποιήσεις από τους Αυστριακούς. Οι οχυρώσεις είναι η πιο σημαντική πτυχή του μνημείου παγκόσμιας κληρονομιάς. Η περιοχή, που περιλαμβάνεται στην κληρονομιά, είναι ο εσωτερικός κόλπος του Κότορ (πέρα από το στενό Βέριγκε) με τα γύρω βουνά και τις πόλεις του, ιδίως το Ρίσαν και το Πέραστ εκτός από το Κότορ. Επιπλέον, τα νησάκια του Αγίου Γεωργίου (Sveti Đorđe) και της Παναγίας των Βράχων (Gospa od Škrpijela) αποτελούν μέρος του μνημείου. Το 1979, όταν εγγράφηκε η τοποθεσία, τοποθετήθηκε επίσης στον κατάλογο των μνημείων σε κίνδυνο λόγω των ζημιών από τον σεισμό. Λόγω συντονισμένων διεθνών προσπαθειών, μεγάλο μέρος αυτού, ειδικά όσον αφορά την πόλη Κότορ, έχει μετριαστεί. Το 2003 η τοποθεσία θα μπορούσε να αφαιρεθεί από τη λίστα των μνημείων σε κίνδυνο. Η τοποθεσία αντιμετωπίζει προκλήσεις με διάφορους τρόπους. Οι φυσικοί κίνδυνοι όπως η διάβρωση και οι σεισμοί θα παραμείνουν πάντα απειλή. Πιο οξεία, ωστόσο, είναι η επίδραση της ανθρώπινης δραστηριότητας. Έτσι, έχει σημειωθεί κάποια αστική ανάπτυξη ασυμβίβαστη με τους στόχους της διατήρησης. Ένα ζήτημα ήταν η πρόταση να γεφυρωθεί το στενό του Βέριγκε: η προτεινόμενη γέφυρα Βέριγκε μεταξύ του ακρωτηρίου της Αγίας Κυριακής και του ακρωτηρίου Οπάτοβο θα διευκόλυνε την κίνηση της εθνικής οδού της Αδριατικής, που επί του παρόντος χρησιμοποιεί σύστημα πορθμείων για να διασχίσει τον κόλπο. Όταν η περιοχή γράφτηκε το 1979, έγινε βάσει των πολιτιστικών της αξιών. Μια έκθεση αποστολής της UNESCO το 2008 προτείνει να θεωρηθεί επίσης η εξαιρετική αξία της ως «πολιτιστικό τοπίο» που μπορεί να οδηγήσει σε εκ νέου υποβολή. Πολυμέσα σχετικά με το θέμα Natural and culturo-historical region of Kotor στο Wikimedia Commons
Ηλεκτρική ροή

Η ηλεκτρική ροή είναι φυσικό μέγεθος που δηλώνει τον αριθμό των δυναμικών γραμμών ενός ηλεκτρικού πεδίου που διαπερνούν μια επιφάνεια. Ισούται με το γινόμενο της έντασης του ηλεκτρικού πεδίου επί το εμβαδόν μίας επιφάνειας που είναι κάθετη στο πεδίο, δηλαδή: Φ E = E → ⋅ A → {\displaystyle \Phi _{E}={\vec {\mathbf {E} }}\cdot {\vec {\mathbf {A} }}} (όπου Ε η ένταση του ηλεκτρικού πεδίου και Α η επιφάνεια) Στην περίπτωση που το διάνυσμα της επιφάνειας σχηματίζει γωνία θ με το πεδίο τότε η ηλεκτρική ροή ισούται με: Φ E = E ⋅ A ⋅ σ υ ν θ {\displaystyle \Phi _{E}=\mathbf {E} \cdot \mathbf {A} \cdot \sigma \upsilon \nu \theta } Ενώ στην γενικότερη περίπτωση που η επιφάνεια δεν είναι επίπεδη η ηλεκτρική ροή δίνεται από το παρακάτω επιφανειακό ολοκλήρωμα: Φ E = ∫ S E → ⋅ d A → {\displaystyle \Phi _{E}=\int _{S}{\vec {\mathbf {E} }}\cdot d{\vec {\mathbf {A} }}}

 Η ηλεκτρική ροή σε μία κλειστή επιφάνεια δίνεται από τον νόμο του Γκάους. Ο νόμος του Γκάους αναφέρει ότι η ηλεκτρική ροή σε μία κλειστή επιφάνεια είναι πάντα ανάλογη του φορτίου που περικλείεται σ' αυτή. Ισούται με τον λόγο του φορτίου (Q) που περικλείεται προς την διηλεκτρική σταθερά του κενού (εο). Η μαθηματική έκφραση του νόμου του Gauss είναι: Φ E = ∮ S E → ⋅ d A → = 1 4 π ϵ 0 Q s r 2 ∮ S r ^ ⋅ d A → = 1 4 π ϵ 0 Q s r 2 ∮ S r ^ ⋅ r ^ d A = 1 4 π ϵ 0 Q s r 2 ∮ S d A = 1 4 π ϵ 0 Q s r 2 ⋅ ( 4 π r 2 ) = Q S ϵ 0 {\displaystyle \Phi _{E}=\oint _{S}{\vec {\mathbf {E} }}\cdot d{\vec {\mathbf {A} }}={\frac {1}{4\pi \epsilon _{0}}}{\frac {Q_{s}}{r^{2}}}\oint _{S}{\hat {r}}\cdot d{\vec {\mathbf {A} }}={\frac {1}{4\pi \epsilon _{0}}}{\frac {Q_{s}}{r^{2}}}\oint _{S}{\hat {r}}\cdot {\hat {r}}d\mathbf {A} ={\frac {1}{4\pi \epsilon _{0}}}{\frac {Q_{s}}{r^{2}}}\oint _{S}d\mathbf {A} ={\frac {1}{4\pi \epsilon _{0}}}{\frac {Q_{s}}{r^{2}}}\cdot (4\pi r^{2})={\frac {Q_{S}}{\epsilon _{0}}}} , όπου Qs το φορτίο που περικλείεται στην επιφάνεια Α και ϵ 0 {\displaystyle \epsilon _{0}} η διηλεκτρική σταθερά του κενού.Η λογική για την εξαγωγή του νόμου, όπως ήδη φάνηκε, έγκειται στη σφαιρική συμμετρία του προβλήματος και για αυτό το ολοκλήρωμα της επιφάνειας ισούται με την επιφάνεια σφαίρας. Προφανώς δεν μπορεί να εφαρμοστεί ο νόμος του Gauss όταν δεν υπάρχει συμμετρία: σφαιρική, άπειρου κυλίνδρου ή άπειρου επιπέδου. Ο νόμος αυτός αποτελεί και την πρώτη από τις τέσσερις εξισώσεις του Maxwell. Μαγνητική ροή Physics - Raymond A. Serway, τόμος ΙΙ
Μεγαλιθικά μνημεία της Θράκης

Τα μεγαλιθικά μνημεία της Θράκης του πολυλιθικού τύπου ντολμέν με τη βρετονική έννοια της λέξης ως "πέτρινα τραπέζια" και του μονολιθικού τύπου μενίρ “μόνιμες πέτρες” είναι γνωστά από το 19ο Αιώνα, αλλά ως τώρα λίγα έχουν μελετηθεί. Παρόμοιες δομές βρίσκονται πάλι μόνο στην Αμπχαζία (Γεωργία).

 Μόνο 25% των μνημείων είναι ακόμα καλοδιατηρημένα. Τα μνημεία βρίσκονται στα ελληνικά, βουλγαρικά και τουρκικά τμήματα της Θράκης. Η κεραμική που βρέθηκε στα μνημεία αυτά είναι κεραμική του πολιτισμού Ćatalka και Pšeničevo. Τα πλείστα μνημεία είναι τάφοι. Κατατάσσωνται στην Ύστερη Εποχή του Χαλκού, ακόμα και στην αρχή της Εποχής του Σιδήρου (2400-1300 π.Χ.). Μερικά μνήματα χρησιμοποιούνταν μέχρι τον 6ο π.Χ. Αιώνα. Περίπου 200 μεγαλιθικές δομές (ντολμέν, μενίρ και δυο κρόμλεχ· βρετ. “πέτρινοι κύκλοι”) βρίσκονται στη Βουλγαρία. Είναι κτισμένες από γνεύσιο και γρανίτη. Ακριβώς 56 ντολμέν είναι καταγραμμένα. Από το 1990 έχουν χαρτογραφηθεί και τεκμηριώθηκαν. γα ντολμέν και τα αμέτρητα μενίρ στο ελληνικό τμήμα των βουνών της Ροδόπης είναι εντελώς ανεξερεύνητα. Murat Akman: Megalithbauten im türkischen Thrakien In: K. W. Beinhauer (Hrsg.) Studien zur Megalithik - Forschungsstand und ethnoarchäologische Perspektiven 1999 S. 239 - 250 Георги Нехризов: "Тракийски култов мегалитен паметник (кромлех) при с. Долни Главанак." - Известия на Историческия музей в Хасково, кн. 2, 2003, стр. 23-139. (Georgi Nechiezov: Thrakisches Kult-Megalith-Denkmal (Cromlech) bei dem Dorf Dolni Glavanak." - Bekanntmachungen des Historischen Museums Chaskowo, Band 2, 2003, S. 23-139) Dirk Paul Mielke: Gräber aus Granit und Gneis In: Archäologie in Deutschland, Heft 1/2007 S. 58 - 59 A. Fol (Hrsg.): Megalithi Thraciae II [1982] Εξηγήσεις (τουρκ.) και Εικόνες
Κλειστό Γυμναστήριο Κανήθου «Τάσος Καμπούρης»

Το Κλειστό Γυμναστήριο Κανήθου «Τάσος Καμπούρης» ή, εναλλακτικά, Κλειστό Γήπεδο Χαλκίδας είναι κλειστό γήπεδο που βρίσκεται στην Κάνηθο της Χαλκίδας στην Ελλάδα. Ονομάστηκε προς τιμήν του βουλευτή Τάσου Καμπούρη. Το γήπεδο χρησιμοποιείται κυρίως για τη διοργάνωση συναυλιών και αγώνων καλαθοσφαίρισης και πετοσφαίρισης. Διαθέτει 1.120 μόνιμες θέσεις, καθώς και άλλες 500 θέσεις, οι οποίες βρίσκονται στο αμφιθέατρο του γηπέδου. Η συνολική κανονική χωρητικότητα του γηπέδου για αθλητικές εκδηλώσεις είναι 1.620 θεατές.

 Το Κλειστό Γυμναστήριο Κανήθου «Τάσος Καμπούρης» χρησιμοποιήθηκε ως έδρα των επαγγελματικών ομάδων καλαθοσφαίρισης Α.Γ.Ε. Χαλκίδα και Ίκαρος Καλλιθέας. Ο ανδρικός επαγγελματικός σύλλογος καλαθοσφαίρισης Γ.Σ. Κύμης, χρησιμοποίησε επίσης το γήπεδο για τους εντός έδρας αγώνες του, όταν έπαιξε στην Α1 Εθνική κατηγορία. Το γήπεδο έχει επίσης φιλοξενήσει μερικούς από τους εντός έδρας αγώνες της Ευρωλίγκα γυναικών της ομάδας καλαθοσφαίρισης γυναικών του Ολυμπιακού.Το γήπεδο φιλοξένησε το Παγκόσμιο Πρωτάθλημα Πάλης Γυναικών του 2002, το Ελληνικό All-Star Game καλαθοσφαίρισης 2003 και το Ευρωπαϊκό Πρωτάθλημα U20 Κατηγορία B του 2016. Χρησιμοποιήθηκε επίσης ως χώρος φιλοξενίας από την Εθνική Ελλάδας καλαθοσφαίρισης γυναικών, κατά τη διάρκεια των προκριματικών του Ευρωμπάσκετ γυναικών 2017 και Ευρωμπάσκετ γυναικών 2019. Κλειστό Γυμναστήριο Κανήθου «Τάσος Καμπούρης» στο stadia.gr Εικόνα 1 του εσωτερικού χώρου Εικόνα 2 του εσωτερικού χώρου
Αντρέι Σπίνου

Ο Αντρέι Σπίνου (ρουμανικά: Andrei Spînu, 24 Ιανουαρίου 1987) είναι Ρουμάνος διεθνής πετοσφαιριστής. Γεννήθηκε στην πρωτεύουσα της Μολδαβίας Κισινάου, έχει ύψος 2,10 μ. και αγωνίζεται στη θέση του κεντρικού.

 Ο Αντρέι Σπίνου υπέγραψε το πρώτο του επαγγελματικό συμβόλαιο το 2005 στην Ουνιρέα Ντέι, ομάδα της πατρίδας του, σε ηλικία 18 ετών. Το 2007 μεταπήδησε στην Ουνιβερσιτάτεα Κλουζ, ομάδα επίσης της Ρουμανίας, στην οποία παρέμεινε για δύο χρόνια. Επόμενος σταθμός στην καριέρα του ήταν η Γερμανική Φριντρισάφεν, με την οποία κατέκτησε το πρωτάθλημα Γερμανίας το 2010. Στη συνέχεια επέστρεψε στη Ρουμανία καθώς υπέγραψε συμβόλαιο συνεργασίας με την Τόμις Κωνστάντζας. Με την ομάδα της Κωνστάντζας κατάφερε να κατακτήσει κατά τις αγωνιστικές περιόδους 2012-13 και 2013-14 δύο πρωταθλήματα και δύο κύπελλα Ρουμανίας. Το Καλοκαίρι του 2015, ο Σπίνου αποκτήθηκε από τον Ολυμπιακό Πειραιώς, στον οποίο παρέμεινε μέχρι το Καλοκαίρι του 2016, και με τον οποίο κατέκτησε το Κύπελλο Ελλάδας και το Λιγκ Καπ της περιόδου 2015-2016. Ο Αντρέι Σπίνου είναι διεθνής με την εθνική ομάδα πετοσφαίρισης της Ρουμανίας από το 2008 έχοντας πραγματοποιήσει 40 επίσημες συμμετοχές μέχρι τον Ιούλιο του 2015. Χάλκινο Μετάλλιο Κυπέλλου Συνομοσπονδίας: 2014 με την Τόμις Κωνστάντζας. 2 Πρωταθλήματα Ρουμανίας: 2013, 2014 2 Κύπελλα Ρουμανίας: 2013, 2014 1 Πρωτάθλημα Γερμανίας: 2010 1 Κύπελλο Ελλάδας: 2016 1 Λιγκ Καπ Ελλάδας: 2016 Στοιχεία για Αντρέι Σπίνου www.volleyleague.gr Απέκτησε Σπίνου ο Ολυμπιακός www.osfp.gr
Λαθρακρόαση

Η Λαθρακρόαση (eavesdropping) είναι η πράξη της κρυφής ή λαθραίας ακρόασης της ιδιωτικής συνομιλίας ή των επικοινωνιών άλλων χωρίς τη συγκατάθεσή τους. Συνώνυμο ρήμα, το οποίο περιγράφει την ίδια πρακτική, είναι το "κρυφακούω". Η πρακτική αυτή θεωρείται ευρέως ανήθικη και σε πολλά πεδία δικαιοδοσίας είναι παράνομη.

 Το ρήμα κρυφακούω είναι αυτοπεριγραφικό ως σύνθετη λέξη. Το αντίστοιχο ρήμα "eavesdrop" της Αγγλικής προκύπτει από τον ανάστροφο σχηματισμό του ουσιαστικού "eavesdropper" ("ένα άτομο που κρυφακούει"), που σχηματίστηκε από το σχετικό ουσιαστικό "eavsdrop", το οποίο σημαίνει: "το στάξιμο του νερού από τις μαρκίζες ενός σπιτιού", καθώς και "το έδαφος στο οποίο πέφτει το νερό που στάζει από τις μαρκίζες".Ένας ωτακουστής, δηλαδή κάποιος ο οποίος κρυφακούει, ήταν κάποιος που θα μπορούσε να κρεμαστεί από την μαρκίζα ενός κτιρίου, όπως οι σταγόνες του νερού, έτσι ώστε να ακούει τι λέγεται μέσα. Στα ντοκιμαντέρ του PBS, Μέσα από το Δικαστήριο του Ερρίκου του Η' (8 Απριλίου, 2015) και Μυστικά του Ανακτόρου του Ερρίκου του Η' (30 Ιουνίου 2013) περιλαμβάνονται σημεία όπου παρουσιάζονται και συζητούνται ορισμένα «eavedrops», σκαλιστές ξύλινες φιγούρες του Ερρίκου του Η' ενσωματωμένες στις μαρκίζες (προεξοχές των δοκών στην οροφή) του Hampton Court με σκοπό να αποθαρρύνονται τα ανεπιθύμητα κουτσομπολιά ή οι διαφωνίες από τις επιθυμίες και τις διαταγές του Βασιλιά, να προκαλείται παράνοια και φόβος και να καταδεικνύεται πως όλα όσα λένε εκεί μέσα κρυφακούγονται. Κυριολεκτικά, ότι οι τοίχοι είχαν αυτιά. Η λαθρακρόαση στους σύγχρονους φορείς επικοινωνίας και τελικά και η υποκλοπή των συνομιλιών αφορά στις τηλεφωνικές γραμμές, στα δίκτυα κινητής τηλεφωνίας , στο ηλεκτρονικό ταχυδρομείο και σε άλλες μεθόδους αποστολής άμεσων ιδιωτικών μηνυμάτων. Οι επικοινωνίες μέσω VoIP είναι επίσης ευάλωτες στην ηλεκτρονική υποκλοπή, μέσω μόλυνσης από κακόβουλο λογισμικό όπως οι δούρειοι ίπποι. Ο όρος της λαθρακρόασης χρησιμοποιείται μεταφορικά στις περιπτώσεις ειδικού τύπου επιθέσεων σε δίκτυα υπολογιστών. Συγκεκριμένα, η παρακολούθηση δικτύου είναι μια επίθεση που επικεντρώνεται στην από το δίκτυο λήψη πακέτων, τα οποία μεταδίδονται από υπολογιστές, και στην ανάγνωση των περιεχόμενων δεδομένων, αναζητώντας οποιονδήποτε τύπο πληροφορίας. Αυτός ο τύπος επίθεσης δικτύου είναι γενικά από τους πιο αποτελεσματικούς εκμεταλλευόμενος την έλλειψη υπηρεσιών κρυπτογράφησης. Επίσης, συνδέεται με τη συλλογή μεταδεδομένων. Εκείνοι που εκτελούν αυτό το είδος επίθεσης είναι γενικά black hat χάκερ, ωστόσο, έχουν συνδεθεί με τέτοιου τύπου επιθέσεις και κυβερνητικές υπηρεσίες, όπως η Υπηρεσία Εθνικής Ασφάλειας .
Σκοπή Αρκαδίας

Η Σκοπή είναι χωριό του δήμου Τρίπολης (Τοπική Κοινότητα Σκοπή- Δημοτική Ενότητα Τρίπολης) της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Βρίσκεται 5 χλμ έξω από την πόλη της Τρίπολης και σύμφωνα με την απογραφή του 2011 έχει πληθυσμό 271 κατοίκους. Η Σκοπή και τα Χάνια απαρτίζουν την τοπική κοινότητα Σκοπής.

 Ξεχωρίζει το Ηρώον δύο μαχών, στην Σκοπή Τριπόλεως. Η πρώτη ήταν η μάχη της Μαντινείας με τον Θηβαίο Επαμεινώνδα το 362 π.χ. Και η δεύτερη, η μάχη της Γράνας το 1821, με τον Θ. Κολοκοτρώνη να ηγείται των Ελλήνων εναντίον των Τούρκων. Κ. Μπεντενίου (Αρκαδίας) ΦΕΚ 252Α - 24/08/1912: Σύσταση της κοινότητας με την απόσπαση του οικισμού Μπεντένι από το δήμο Τριπόλεως και τον ορισμό του ως έδρα της κοινότητας ΦΕΚ 179Α - 30/08/1927: Ο οικισμός Μπεντένι της κοινότητας μετονομάζεται σε Σκοπή. Η κοινότητα μετονομάζεται σε κοινότητα Σκοπής ΦΕΚ 179Α - 30/08/1927: Η κοινότητα προήλθε από τη μετονομασία της κοινότητας Μπεντενίου. 19/03/1961: Αναγνώριση του οικισμού Χάνια και προσάρτησή του στην κοινότητα Σκοπής. ΦΕΚ 244Α - 04/12/1997: Ο οικισμός Χάνια αποσπάται από την κοινότητα και προσαρτάται στο δήμο Τριπόλεως. Ο οικισμός Σκοπή αποσπάται από την κοινότητα και προσαρτάται στο δήμο Τριπόλεως. Τη Σκοπή είχε ως έδρα του η ομάδα του Ε.Μ.Α.Σ. Ηρακλής Σκοπής, με μεγάλες επιτυχίες στα τουρνουά της Αρκαδίας, κυρίως με την ομάδα του ποδοσφαίρου. Δυστυχώς η ομάδα βρίσκεται σε αναστολή λειτουργίας από τη σεζόν 2012-13. Η πληθυσμιακή μεταβολή του χωριού Σκοπής τις τελευταίες δεκαετίες σύμφωνα με την ελληνική στατιστική αρχή είναι η εξής:
Παναγία Μαλακασίου Τρικάλων

Η Παναγία (πρώην Νέα Κουτσούφλιανη) είναι χωριό του νομού Τρικάλων του δήμου Δήμου Μετεώρων ενώ παλαιότερα υπαγόταν στον Δήμο Μαλακασίου. Ανήκει γεωγραφικά στην ορεινή Καλαμπάκα, στο βορειοδυτικό τμήμα του νομού Τρικάλων και στα σύνορα Θεσσαλίας και Ηπείρου. Έχει υψόμετρο 800 μέτρα και κυκλώνεται από γιγάντιες ορεινές διακλαδώσεις της Πίνδου, που την προστατεύουν από τους ανέμους και τις απότομες καιρικές αλλαγές.

 Η Παναγιά είναι χτισμένη δίπλα στην εθνική οδό Ιωαννίνων-Τρικάλων και 40 χιλιόμετρα από την τελευταία πόλη. Στεφανώνεται από τα βουνά του Ζυγού και των Χασίων, αλλά και το ίδιο ξεπροβάλλει μέσα από τα τεράστια δάση σαν κορώνα της Θεσσαλίας. Είναι το μεγαλύτερο από τα δέκα χωριά της Ορεινής Καλαμπάκας και αποτελείται από δυο οικισμούς: την Παλιά Κουτσούφλιανη (σημερινός Πλατάνιστος) και την Νέα Κουτσούφλιανη (σημερινή Παναγία). Η θερμοκρασία το καλοκαίρι φθάνει τους 30°-35° Κελσίου και το χειμώνα κατεβαίνει στους –10°. Όμως η έλλειψη υγρασίας, η μεγάλη ξηρότητα της ατμόσφαιρας και οι τεράστιες δασωμένες εκτάσεις δημιουργούν υγιεινό κλίμα και ευχάριστο όλες τις εποχές. Ιδιαίτερα τα κρύα νερά το καλοκαίρι και τα χιόνια που φθάνουν το ένα μέτρο στο κέντρο του χωριού τον χειμώνα, κάνουν την διαμονή θελκτική. Η Παναγιά ιδρύθηκε στις 13 Μαΐου 1898, όταν οι Κουτσουφλιανιώτες αντιλήφθηκαν την παραχώρηση του χωριού τους στην Τουρκία, κατά την οριοθέτηση μετά τον ατυχή για την Ελλάδα Ελληνοτουρκικό πόλεμο του 1897. Τότε οι Κουτσουφλιανιώτες περιφρόνησαν την απόφαση των Μεγάλων Δυνάμεων, την πίεση της Τουρκίας και την Ρουμανική προπαγάνδα και πήραν ομόφωνα την μεγάλη δική τους απόφαση. Έκαψαν το χωριό τους και εγκαταστάθηκαν στον μικρό οικισμό που υπήρχε γύρω από την Ι.Μ. Λιμποχόβου, ιδρύοντας τη Νέα Κουτσούφλιανη.
Θεοδώρα Καντακουζηνή (σύζυγος του Ορχάν)

Η Θεοδώρα Καντακουζηνή (Οθ. Τούρκικα:ثيودورا خاتون) (Τούρκικα: Theodora Hatun, 1332 - 1381) ήταν Βυζαντινή Πριγκίπισσα, κόρη του αυτοκράτορα Ιωάννη ΣΤ' Καντακουζηνού και η πέμπτη σύζυγος του σουλτάνου Ορχάν της Οθωμανικής Αυτοκρατορίας.Μετά το γάμο της με τον Ορχάν, έγινε γνωστή στους Τούρκους ως Μαρία Χατούν. Ο πλήρης τίτλος ήταν: Devletlu İsmetlu Theodora Hatun Aliyyetü'ş-Şân Hazretleri

 Η Θεοδώρα ήταν μία από τις τρεις κόρες του αυτοκράτορα Ιωάννη ΣΤ' Καντακουζηνού από τη σύζυγό του Ειρήνη Ασανίνα. Τον Ιανουάριο του 1346, για να στερεωθεί η συμμαχία του πατέρα της με το αυξανόμενο οθωμανικό εμιράτο και να αποτρέψει τους Οθωμανούς από την παροχή βοήθειας προς την αυτοκράτειρα-αντιβασιλέα Άννα της Σαβοΐας κατά τη διάρκεια εμφυλίου πολέμου, αρραβωνιάστηκε τον Οθωμανό άρχοντα Ορχάν. Ο γάμος έλαβε χώρα το καλοκαίρι του ίδιου έτους. Οι γονείς και οι αδελφές της την συνόδευσαν στη Σηλυμβρία, όπου οι εκπρόσωποι του Ορχάν, συμπεριλαμβανομένων των μεγιστάνων της αυλής του και ένα σύνταγμα ιππικού, έφτασε σε ένα στόλο από 30 πλοία. Μια τελετή πραγματοποιήθηκε στη Σηλυμβρία, όπου οι απεσταλμένοι του Ορχάν την πήραν και την συνόδευσαν στα οθωμανικά εδάφη της Βιθυνίας, πέρα από τη Θάλασσα του Μαρμαρά, όπου πραγματοποιήθηκε ο πραγματικός γάμος.Η Θεοδώρα παρέμεινε Χριστιανή μετά το γάμο της και ήταν ενεργή στην υποστήριξη των Χριστιανών, που ζούσαν κάτω από την οθωμανική κυριαρχία. Το 1347 γέννησε τον μόνο γιο της Χαλίλ, ο οποίος συνελήφθη από τους Γενουάτες πειρατές για λύτρα, ενώ ήταν ακόμα παιδί. Ο Ιωάννης Ε΄ Παλαιολόγος Αυτοκράτορας των Ρωμαίων έπαιξε σημαντικό ρόλο στην ενδεχόμενη απελευθέρωσή του. Αργότερα, ο Χαλίλ νυμφεύθηκε μία κόρη του Ιωάννη Ε΄, την Ειρήνη Παλαιολογίνα.Εκτός από μια τριήμερη παραμονή στην Κωνσταντινούπολη, τον Φεβρουάριο του 1347 για τη νίκη του πατέρα της στον εμφύλιο πόλεμο, η Θεοδώρα παρέμεινε στην οθωμανική αυλή μέχρι το θάνατο του Ορχάν το 1362. Μετά από αυτό προφανώς επέστρεψε στην Κωνσταντινούπολη, όπου έζησε με την αδελφή της, την αυτοκράτειρα Ελένη, στο παλάτι. Το τελευταίο που είναι γνωστό για αυτήν, είναι ότι φυλακίστηκε στο Γαλατά κατά τη διάρκεια της σύντομης βασιλείας του Ανδρόνικου Δ΄ Παλαιολόγου το 1379-1381. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover) Nicol, Donald MacGillivray (1996). The Reluctant Emperor: A Biography of John Cantacuzene, Byzantine Emperor and Monk, c. 1295–1383. Cambridge University Press. ISBN 978-0-521-52201-4. Trapp, Erich; Walther, Rainer; Beyer, Hans-Veit; Sturm-Schnabl, Katja (1981). Prosopographisches Lexikon der Palaiologenzeit (in German) 5. Vienna: Verlag der Österreichischen Akademie der Wissenschaften.
Πλατάνι Αμμοχώστου

Το Πλατάνι Αμμοχώστου είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Platani». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
286 Ικλέα

Η Ικλέα (Iclea) είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,98. Ανακαλύφθηκε το 1889 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

 Η μέση διάμετρος της Ικλέας υπολογίζεται σε 97 χιλιόμετρα, ενώ η μάζα της εκτιμάται σε 953 τρισεκατομμύρια τόνους για μέση πυκνότητα 2 gr/cm. Ο φασματικός της τύπος είναι C (ανθρακούχος), ενώ το άλβεδό της είναι 0,048 (από δεδομένα του IRAS). Η Ικλέα περιστρέφεται γύρω από τον εαυτό της μία φορά κάθε 4 ώρες και 21 λεπτά. Η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Γνούρος

Ο Γνούρος ήταν μυθικός βασιλιάς νομαδικής φυλής των Σκυθών. Σύμφωνα με τον Ηρόδοτο ήταν γιος του Λύκου και εγγονός του Σπαργαπείθεου. Γιοι του από Ελληνίδα γυναίκα ήταν ο Σαύλιος ο οποίος και τον διαδέχτηκε στον θρόνο και ο φιλόσοφος Ανάχαρσις .

 [...] καὶ τῶν τις Σκυθέων καταφρασθεὶς αὐτὸν ταῦτα ποιεῦντα ἐσήμηνε τῷ βασιλέι Σαυλίω· [...] παῖδα δὲ εἶναι Γνούρου τοῦ Λύκου τοῦ Σπαργαπείθεος. εἰ ὦν ταύτης ἦν τῆς οἰκίης ὁ Ἀνάχαρσις, ἴστω ὑπὸ τοῦ ἀδελφεοῦ ἀποθανών· Ἰδάνθυρσος γὰρ ἦν παῖς Σαυλίου, Σαύλιος δὲ ἦν ὁ ἀποκτείνας Ἀνάχαρσιν. [...] Ηροδότου Ἱστοριῶν τετάρτη ἐπιγραφομένη Μελπομένη
Nokoreach

"Nokoreach" (Βασίλειο) είναι ο εθνικός ύμνος της Καμπότζης. Έπειτα από τη νίκη του φιλομοναρχικού κόμματος FUNCINPEC επί των πρώην κομμουνιστών (του Λαϊκού Κόμματος της Καμπότζης) στις εκλογές του 1993 ο βασιλικός ύμνος επέστρεψε. Είναι βασισμένος σε λαϊκή μελωδία της Καμπότζης.

 Αρχικά καθιερώθηκε το 1941 για να επιβεβαιωθεί ως εθνικός ύμνος το 1947, τον καιρό που η χώρα έγινε ανεξάρτητη από τη Γαλλία. Το 1970, με την κατάργηση της μοναρχίας αντικαταστάθηκε και ο ύμνος. Έπειτα από τη νίκη των κομμουνιστών το 1975, τα άλλοτε μοναρχικά σύμβολα , όπως το "Nokoreach", αποκαταστάθηκαν για μικρό χρονικό διάστημα. Επί καθεστώτος των Ερυθρών Χμερ, ο ύμνος αντικαταστάθηκε ξανά από τον Dap Prampi Mesa Chokchey ή Δοξασμένη 17η Απριλίου. Με τη λήξη του εμφυλίου πολέμου το 1993 οι φιλομοναρχικοί νίκησαν και ο βασιλικός ύμνος για μία ακόμη φορά επέστρεψε στη χώρα. Ο τίτλος του ύμνου προέρχεται από το όνομα του πάλαι ποτέ Βασιλείου των Χμερ. Στίχοι: Chuon Nat Σύνθεση: F. Perruchot and J. Jekyll, based on a Cambodian folk tune Καθιερώθηκε: το 1941, αντικαταστάθηκε το 1970, επανήλθε το 1975, αντικαταστάθηκε το 1976, επανήλθε το 1993 ១​~ សូម​ពួក​ទេព្ដា​ ឱ្យ​បាន​រុងរឿង​ យើង​ខ្ញុំ​ព្រះអង្គ​ នៃ​ព្រះ​នរបតី​ គ្រប់​គ្រង​ដែន​ខ្មែរ រក្សា​មហាក្សត្រ​យើង ដោយ​ជយ​មង្គល​ សិរីសួស្ដី សូម​ជ្រក​ក្រោម​ម្លប់​ព្រះ​បារមី​ វង្ស​ក្សត្រា​ដែល​សាង​ប្រាសាទ​ថ្ម បុរាណ​ថ្កើនថ្កាន។ ២~ ប្រាសាទ​សិលា​ គួរ​ឲ្យ​ស្រមៃ ជាតិ​ខ្មែរ​ដូច​ថ្ម​ យើង​សង្ឃឹម​ពរ​ មហា​រដ្ឋ​កើត​មាន កំបាំង​កណ្ដាល​ព្រៃ នឹក​ដល់​យសសក្ដិ​ មហា​នគរ គង់វង្ស​នៅ​ល្អ​ រឹងប៉ឹង​ជំហរ ភ័ព្វ​ព្រេង​សំណាង​របស់​កម្ពុជា យូរ​អង្វែង​ហើយ។ ៣~ គ្រប់​វត្ត​អារាម​ សូត្រ​ដោយ​អំណរ​ ចូរ​យើង​ជា​អ្នក គង់​តែ​ទេវតា​ ដល់​ប្រទេស​ខ្មែរ ឮ​តែ​សូរស័ព្ទ​ធម៌ រំឭក​គុណ​ពុទ្ធសាសនា ជឿជាក់​ស្មោះស្ម័គ្រ​ តាម​បែប​ដូនតា នឹង​ជួយ​ជ្រោមជ្រែង​ផ្គត់ផ្គង់​ប្រយោជន៍​ឱ្យ ជា​មហានគរ។ Ο παράδεισος προστατεύει το Βασιλέα μας Δίνοτνάς του ευτυχία και δόξα Ώστε να κυβερνά για τις ψυχές και για το πεπρωμένο μας, Όντας ένας, Κληρονόμος των κυρίαρχων του Δημιουργού, Οδηγώντας το Περήφανό μας Βασίλειο. Οι ναοί αναπαύονται στα δάση Θυμίζοντας την αίγλη της Μόχα Νοκόρ. Όπως οι βράχοι αιώνια είνα και η φυλή των Χμερ. Ας εμπιστευτούμε την τύχη της Καμπουτσέα Η Αυτοκρατορία που αποτελεί πρόκληση για τις γενεές. Τα τραγούδια ξυπνούν από τις παγόδες Προς τη δόξα της ιερής βουδιστικής Πίστης Ας είμαστε σταθεροί στην πίστη των προγόνων μας. Γι' αυτό ο παράδεισος θα προσφέρει τα άφθονα αγαθά του Για την αρχαία χώρα των Χμερ, τη Μόχα Νοκόρ. Εθνικός ύμνος της Δημοκρατίας Χμερ (1970-1975) Dap Prampi Mesa Chokchey (εθνικός ύμνος της Λαοκρατικής Δημοκρατίας Καμπουτσέα) (1976-1979) Εθνικός ύμνος της Δημοκρατίας Καμπουτσέα (1979-1989) Εθνικός ύμνος της Καμπότζης
Άγιος Νικόλαος Πρέβεζας

Ο Άγιος Νικόλαος είναι χωριό της τοπικής κοινότητας Μιχαλιτσίου, της δημοτικής ενότητας και δήμου Πρέβεζας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.

 Ο Άγιος Νικόλαος είναι παράλιος οικισμός στο νότιο άκρο του νομού Πρεβέζης. Βρίσκεται στον βόρειο μυχό του όρμου Σαλαώρας του Αμβρακικού κόλπου, σε μέσο σταθμικό υψόμετρο 20. Απέχει 11 χλμ. περίπου Β. της Πρέβεζας. Ο οικισμός αναγνωρίστηκε το 1981 και προσαρτήθηκε στην κοινότητα Μιχαλιτσίου του δήμου Πρεβέζης. Με το ΦΕΚ 244Α - 04/12/1997 αποσπάστηκε από την κοινότητα Μιχαλιτσίου και προσαρτήθηκε στον δήμο Πρεβέζης. Το ορνιθολογικό παρατηρητήριο, λίγο βορειότερα του οικισμού, με ανιοικτή θέα στον όρμο της Σαλαώρας για παρατήρηση πτηνών. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Νήσος Κίτσενερ

Η Νήσος Κίτσενερ (αραβικά : جزيرة النباتات, Γκεζιρέτ αλ Ναμπατάτ, νησί των φυτών), είναι νησί του ποταμού Νείλου στην Αίγυπτο. Επεκτείνει κάτω από τον πρώτο καταρράκτη σε μήκος 650 μέτρων στην κατεύθυνση νοτιοδυτικά-βορειοανατολικά και με πλάτος μέχρι 115 μέτρα δυτικά από το μεγαλύτερο νησί του Νείλου Ελεφαντίνη και την πόλη του Ασουάν, κοντά στην ανατολική όχθη του Νείλου. Έχει έκταση 6,5 εκτάρια και είναι εξολοκλήρου σε όλη του τη επιφάνεια ο Βοτανικός Κήπος της πόλης του Ασουάν.

 Το νησί δόθηκε το 1899 στον Λόρδο Οράτιο Χέρμπερτ Κίτσενερ για τις υπηρεσίες του στη Αιγυπτιακή κυβέρνηση. Ο Κίτσενερ διορίσθηκε διοικητής του αιγυπτιακού στρατού τη περίοδο 1892-1899, και ο πρώτος Γενικός Κυβερνήτης του αγγλοαιγυπτιακού Σουδάν το 1899 και αργότερα πρώτος κόμης του Χαρτούμ. Του δόθηκε το νησί το 1899 για τις υπηρεσίες του στην καταστολή της εξέγερσης του Μαχντί στο Σουδάν μετά την Μάχη του Ομντουρμάν. Ήταν στη κατοχή του μέχρι το θάνατό του τον Ιούνιο του 1916. Ο Κίτσενερ φύτεψε στο νησί πολλά εξωτικά λουλούδια, δέντρα και άλλα φυτά από την Ασία και την Αφρική και έθεσε τη βάση του σημερινού Βοτανικού κήπου. Το νησί αργότερα πέρασε στην ιδιοκτησία της αιγυπτιακής κυβέρνησης, η οποία δημιούργησε ένα βιολογικό σταθμό έρευνας σε αυτό. Σήμερα το νησί Κίτσενερ είναι ένας δημοφιλής προορισμός για τους τουρίστες και ντόπιους. Το νησί είναι σπίτι σε τροπικά και υποτροπικά φυτά της Αφρικής και της Ασίας, τα οποία φυτεύτηκαν εδώ. Αυτά περιλαμβάνουν τα δέντρα μαόνι, αρτόδεντρο, μοσχοκάρυδο, δέντρα τρομπέτα, μάνγκο και Sycamore Συκιές, μπουκαμβίλιες, δενδρομολόχα, πικροδάφνες, ιβίσκους και Αλεξανδριανά. Η βλάστηση αποτελεί τον ιδανικό χώρο φωλιάσματος για πολλά είδη πουλιών. Assuan − Kitchener Insel und Insel Elephantine Botanical Garden on Kitchener Island (αγγλικά)
Ινδονησιακές προεδρικές εκλογές (2014)

Οι τρίτες ινδονησιακές προεδρικές εκλογές διεξήχθησαν στις 9 Ιουλίου 2014. Αντίπαλοι ήταν ο πρώην στρατηγός Πραμπόβο Σουμπιάντο και ο κυβερνήτης της Τζακάρτα, Τζόκο Ουιντόντο. Ο πρόεδρος Σουσίλο Μπάμπανγκ Γιουντχογιόνο εμποδίστηκε από το Σύνταγμα από το να διεκδικήσει 3η θητεία στο προεδρικό αξίωμα. Στις 22 Ιουλίου ανακοινώθηκε από την Εφορευτική Επιτροπή η νίκη του Τζόκο Ουιντόντο. Ο τελευταίος μαζί με τον αντιπρόεδρό του, Γιουσούφ Καλά, ορκίστηκαν στις 20 Οκτωβρίου 2014 για πενταετή θητεία.

 Έπειτα από τη διεξαγωγή των εκλογών στις 9 Ιουλίου 2014, ο Ουιντόντο ανακοίνωσε τη νίκη του βασιζόμενος στη γρήγορη καταμέτρηση των ψηφοδελτίων. Ο Πραμπόβο επίσης κήρυξε τη νίκη του. Αργότερα ανακοινώθηκαν τα επίσημα αποτελέσματα. Η κυβέρνηση παρέταξε 250.000 αστυνομικούς σε ολόκληρη τη χώρα. Παράλληλα, υπήρξαν απειλές για βόμβα στο δημαρχείο της Τζακάρτα.Στις 22 Ιουλίου 2014 ο Πραμπόβο αποσύρθηκε από τον αγώνα του, επιμένοντας στη νίκη του. Παράλληλα κατήγγειλε "μαζική νοθεία" στις εκλογές. Οι παρατηρητές απέρριψαν τις καταγγελίες του Πραμπόβο, κάνοντας λόγο για "γενικά ελεύθερες και δίκαιες εκλογές".
Ρενέ Ουίγκ

Ο Ρενέ Ουίγκ (γαλλικά: René Huyghe, 3 Μαΐου Αρράς 1906 - 5 Φεβρουαρίου Παρίσι 1997) ήταν Γάλλος συγγραφέας του οποίου το κύριο έργο μελέτης ήταν η ψυχολογία και η φιλοσοφία της τέχνης. Επίσης διετέλεσε έφορος της πινακοθήκης στο μουσείο του Λούβρου, καθηγητής στο Κολέγιο της Γαλλίας, και μέλος της Γαλλική Ακαδημίας. Ήταν ο πατέρας του συγγραφέα Φρανσουά-Μπερνάρ Ουίγκ.

 Σπούδασε φιλοσοφία και αισθητική στο πανεπιστήμιο της Σορβόννης και τη σχολή του Λούβρου. Έγινε έφορος της πινακοθήκης του Λούβρου το 1930, και μετέπειτα προήχθη σε αρχι-έφορο και καθηγητή στη σχολή του Λούβρου το 1936 ενώ ήταν μόνο 30 ετών. Ίδρυσε τις καλλιτεχνικές επιθεωρήσεις L’Amour de l’Art και Quadrige. Ήταν από τους πρώτους στη Γαλλία που δημιούργησαν ταινίες σχετικά με την τέχνη, όπως την ταινία Rubens -με θέμα τον ζωγράφο Πέτερ Πάουλ Ρούμπενς- η οποία και βραβεύτηκε στο Διεθνές Φεστιβάλ Κινηματογράφου Βενετίας.Κατά τη διάρκεια του Β´ Παγκοσμίου Πολέμου οργάνωσε την μετακίνηση των πινάκων του Λούβρου προς στη μη κατεχόμενη από Γερμανούς ζώνη την οποία διαχειρίζονταν η κυβέρνηση του Βισύ, και ανέλαβε την προστασία τους έως την απελευθέρωση της Γαλλίας. Το 1950 εκλέχθηκε μέλος του Κολεγίου της Γαλλίας, λαμβάνοντας την έδρα της ψυχολογίας των πλαστικών τεχνών. Το 1974 ανέλαβε τη θέση του διευθυντή του μουσείου Ζάκμαρτ-Αντρέ. Επίσης έγινε πρόεδρος της διεθνούς επιτροπής εμπειρογνωμόνων της ΟΥΝΕΣΚΟ για τη διάσωση της Βενετίας, καθώς και υπηρέτησε στο καλλιτεχνικό συμβούλιο των μουσείων της Γαλλίας. Το 1966 του απονεμήθηκε το βραβείο Εράσμους στη Χάγη.Επίσης κατείχε τους παρακάτω τιμητικούς τίτλους: Μέγας Ιππότης της Λεγεώνας της Τιμής Μέγας Σταυρός του Τάγματος της Αξίας Ταξιάρχης του Τάγματος του Λεοπόλδου (Βέλγιο) Histoire de l’art contemporain (Alcan, 1935) Cézanne (Plon, 1936) L'univers de Watteau, dans Hélène Adhémar, Watteau : sa vie, son œuvre. Catalogue des peintures et illustration (P. Tisné, 1950) La Peinture d’Occident Cent chefs-d’œuvre du musée du Louvre (Nouvelles éditions françaises, 1952) Dialogue avec le visible ([Flammarion, 1955) L’Art et l’Homme, Vol I (editor) (Larousse, 1957) Vol II (1958) Vol III (1961) Van Gogh (Flammarion, 1958) L’Art et l’Homme (Flammarion, 1960) Delacroix ou le Combat solitaire (Hachette, 1964) Les Puissances de l’image (Flammarion, 1965) Sens et destin de l’art (Flammarion, 1967) L’Art et le Monde moderne (ed. with Jean Rudel) 2 volumes (Larousse, 1970) Formes et Forces (Flammarion, 1971) La Relève du Réel, la peinture française au XIXe siècle, impressionnisme, symbolisme (Flammarion, 1974) Ce que je crois (Grasset, 1974) La nuit appelle l'aurore, dialogue orient-occident sur la crise contemporaine (avec Daisaku Ikeda) (Flammarion, 1976) La Relève de l’Imaginaire, la peinture française au XIXe siècle, réalisme et romantisme (Flammarion, 1981) Les Signes du temps et l’Art moderne (Flammarion, 1985) Se perdre dans Venise (avec Marcel Brion) (Arthaud, 1987) Psychologie de l’art, résumé des cours du Collège de France (Le Rocher, 1991) (Γαλλικά) Ηχητικό απόσπασμα από ομιλία του Ουίγκ σχετικά με το έργο του βαν Γκογκ - youtube.com
Μαγδαληνή του Γύλιχ-Κλέβης-Μπεργκ

Η Μαγδαληνή (γερμ. Magdalena von Jülich-Kleve-Berg, 2 Νοεμβρίου 1553 – 30 Αυγούστου 1633) από τον Οίκο του Λα Μαρκ ήταν κόρη του δούκα του Γύλιχ-Κλέβης-Μπεργκ και με τον γάμο της έγινε δούκισσα του Παλατινάτου-Τσβάιμπρυκεν.

 Ήταν η τρίτη κόρη του Γουλιέλμου, δούκα του Γύλιχ-Κλέβης-Μπεργκ και της Μαρίας των Αψβούργων, κόρης του Φερδινάνδου Α΄, αρχιδούκα της Αυστρίας και βασιλιά της Γερμανίας. Παντρεύτηκε το 1579 τον Ιωάννη Α΄ του Βίττελσμπαχ, δούκα του Παλατινάτου-Τσβάιμπρυκεν και είχε τέκνα: Γουλιέλμος Λουδοβίκος 1580-1581 Μαρία Ελισάβετ 1581-1637, παντρεύτηκε τον δεύτερο εξάδελφο του πατέρα της Γεώργιο Γουσταύο των Βίττελσμπαχ, κόμη του Φέλντεντς Άννα Μαγδαληνή 1583-1583 Ιωάννης Β΄ 1584-1635, κόμης του Τσβάιμπρυκεν Φρειδερίκος Κάζιμιρ 1585-1645, κόμης του Λάντσμπεργκ Ελισάβετ Δωροθέα 1586-1593 άρρεν τέκνο 1588-1588 Ιωάννης Κάζιμιρ 1589-1652, κόμης του Κλέεμπουργκ θήλυ τέκνο 1590-1590 Ιακωβαία Ερριέττα Αμαλία 1592-1655, παντρεύτηκε τον Φραγκίσκο Ιάκωβο, κόμη του Πεστακάλντα άρρεν τέκνο 1593-1593 Άννα Αικατερίνη 1597-1597 Die Genealogie der Wittelsbacher
Εύτρηση

Η Εύτρηση ήταν αρχαία Βοιωτική πόλη χτισμένη κοντά στις Θεσπιές. Σύμφωνα με τη μυθολογία η πόλη χτίστηκε από τον Ζήθο και τον Αμφίονα πριν βασιλέψουν στη Θήβα. Αναφέρεται από τον Όμηρο ανάμεσα στις βοιωτικές πόλεις που πήραν μέρος στον Τρωικό πόλεμο.

 Η περιοχή της Εύτρησης ανασκάφηκε την περίοδο 1924-1927. Η αρχαιολογική έρευνα έδειξε πως η πόλη κατοικείται από την νεολιθική εποχή. Άκμασε ιδιαίτερα στο τέλος της Μυκηναϊκής περιόδου οπότε και οχυρώνεται αντίστοιχα με τα σημαντικά ανακτορικά κέντρα της εποχής. Λίγο πριν το τέλος της Μυκηναϊκής περιόδου εγκαταλείπεται για άγνωστους λόγους. Εποικίστηκε πάλι τον 6ο αιώνα από τη γειτονική πόλη των Θεσπιών και η νέα πόλη επιβίωσε μέχρι τους Ρωμαϊκούς χρόνους. Στις ανασκαφές της Εύτρησης βρέθηκε Κούρος του 6ου αιώνα π.Χ. που εκτίθεται σήμερα στο Αρχαιολογικό Μουσείο Θηβών. Υπουργείο πολιτισμού, πληροφορίες για τον αρχαιολογικό χώρο της Εύτρησης Αρχειοθετήθηκε 2014-02-03 στο Wayback Machine.
Η Πλημμύρα

Η Πλημμύρα είναι ένα μυθιστόρημα επιστημονικής φαντασίας γραμμένο από τον Τζέιμς Γκράχαμ Μπάλαρντ το 1962. Σε αντίθεση με πολλά έργα μετά-αποκαλυπτικής φαντασίας, το μυθιστόρημα παρουσιάζει έναν κεντρικό χαρακτήρα, ο οποίος αντί να είναι διαταραγμένος από το τέλος του παλιού κόσμου, εμφανίζεται εκστασιασμένος από την χαοτική πραγματικότητα που τον έχει αντικαταστήσει.

 Η Πλημμύρα ξεκινάει με όλες τις συμβάσεις ενός έργου καθαρής επιστημονικής φαντασίας, καθώς ή καταστροφή που ευθύνεται για την αποκάλυψη εξηγείται επιστημονικά - η ηλιακή ακτινοβολία έχει λιώσει τα παγόβουνα και έχει ωθήσει τη θερμοκρασία στα ύψη, βυθίζοντας τις πόλεις της βορείου Ευρώπης και της Αμερικής μέσα σε πανέμορφες όσο και τρομακτικές τροπικές λίμνες. Ωστόσο το μυθιστόρημα του Ballard είναι πιο πολύπλοκο από όσο αρχικά φαίνεται. Ο Ballard χρησιμοποιεί τον μετά-αποκαλυπτικό κόσμο της ιστορίας για να αντανακλάσει τις συλλογικές ασυνείδητες επιθυμίες των κεντρικών χαρακτήρων. Μία από τις ιδέες που παρουσιάζει ο Ballard μέσα από το γράψιμό του είναι ότι οι άνθρωποι διαμορφώνουν το περιβάλλον τους έτσι ώστε να αντανακλούν τις υποσυνείδητες παρορμήσεις τους. Στη Πλημμύρα ωστόσο, μια φυσική καταστροφή ωθεί αυτόν τον κόσμο να μετατραπεί σε ένα ονειρεμένο κόσμο, προκαλώντας την πνευματική κατάπτωση των κεντρικών χαρακτήρων. Όπως η ψυχανάλυση ανακατασκευάζει την αυθεντική τραυματική εμπειρία για να απελευθερώσει τα απωθημένα, έτσι κι εμείς τώρα βυθιζόμαστε στο αρχαιοφυσικό μας παρελθόν,ξυπνώντας τα αρχαία ταμπού και τις παρορμήσεις που κοιμόντουσαν για αιώνες... Ο καθένας από εμάς έχει την ηλικία ολόκληρου του βιολογικού βασιλείου και το αίμα μας είναι νερό στη μεγάλη θάλασσα της μνήμης του.
BMW X4

Η BMW X4 είναι ένα compact πολυτελές SUV αυτοκίνητο που κατασκευάζεται από τη γερμανική αυτοκινητοβιομηχανία BMW από το 2014, στο εργοστάσιό της στη Νότια Καρολίνα των ΗΠΑ.

 Το μοντέλο παρουσιάστηκε στο Διεθνές Σαλόνι Αυτοκινήτου της Νέας Υόρκης το 2014, ακολουθούμενο από την 13η Διεθνή Έκθεση Αυτοκινήτου στο Πεκίνο το 2014, και στο 22ο Auto Mobil International Leipzig 2014. Τα πρωταρχικά μοντέλα περιελάμβαναν τα xDrive20i, xDrive28i, xDrive35i, xDrive20d, xDrive30d και xDrive35d.Η έκδοση M Performance M40i ανακοινώθηκε το 2015. Αποκαλύφθηκε επίσημα στο Auto Show του Ντιτρόιτ των ΗΠΑ τον Ιανουάριο του 2016, ενώ παράγει 355 ιππους από τον υπερτροφοδοτούμενο 6-κύλινδρο κινητήρα. Η επιτάχυνση 0-100 χλμ. / ώρα έρχεται σε μόλις 4,7 δευτερόλεπτα. Το μοντέλο παρουσιάστηκε στα τέλη του 2017 και μοιράζεται την πλατφόρμα και τα βασικά στοιχεία του σχεδιασμού με την τρίτη γενιά της BMW X3. Οι διαθέσιμες εκδόσεις περιλαμβάνουν τα xDrive30i, xDrive20d, xDrive30d, xDriveM40i και xDriveM40d. Στη Βόρεια Αμερική, το BMW X4 δεύτερης γενιάς κυκλοφόρησε το δεύτερο τρίμηνο του 2018 για τη σεζόν (model year) του 2019. Διατίθεται στις εκδόσεις xDrive30i και M40i. Η τιμολόγηση ξεκινά από τα $ 50.450 για το xDrive30i και από τα $ 60.450 για το M40i. Παρακάτω παρουσιάζονται οι ετήσιες πωλήσεις στην Ευρωπαϊκή Ένωση και στις Ηνωμένες Πολιτείες, καθώς και η ετήσια παραγωγή της BMW X4. Οι χρονολογίες δίνονται σε ημερολογιακά έτη και όχι σε σεζόν (model years).
ΟΥΕΦΑ Γιουρόπα Λιγκ 2017–18

Το ΟΥΕΦΑ Γιουρόπα Λιγκ 2017–18 ήταν η 47η σεζόν της 2ης μεγαλύτερης ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ, και η 9η σεζόν από τότε που μετονομάστηκε από UEFA Cup σε UEFA Europa League. Ο τελικός της διοργάνωσης θα διεξαχθεί στο Parc Olympique Lyonnais που βρίσκεται στη Λυών της Γαλλίας. Ο πρωταθλητής θα προκρίθει απευθείας στους ομίλους του ΟΥΕΦΑ Τσάμπιονς Λιγκ της επόμενης περιόδου. Η Μάντσεστερ Γιουνάιτεντ κατέκτησε τον περσινό τίτλο, ενώ η Ατλέτικο Μαδρίτης κατέκτησε τον τίτλο αυτής της περιόδου.

 Για το ΟΥΕΦΑ Γιουρόπα Λιγκ 2017-18 οι ομοσπονδίες κατανεμήθηκαν με βάση την επίδοσή τους σε Ευρωπαϊκές διοργανώσεις από την περίοδο 2011–12 έως και την περίοδο 2015–16. Οι ετικέτες στις παρενθέσεις δείχνουν τη μέθοδο πρόκρισης κάθε ομάδας στον θεσμό: ΚΤ: Κάτοχος του Τίτλου ΚΚ: Κάτοχος εγχώριου Κυπέλλου ΦΚ: Φιναλίστ εγχώριου Κυπέλλου ΚΛ: Κάτοχος εγχώριου Λιγκ Καπ Θπρ: Θέση τερματισμού στο εγχώριο πρωτάθλημα Π-: Θέση αγώνων play off εγχώριου πρωταθλήματος ΦΠ: Fair Play ΟΤΛ: Μεταφέρθηκε από το Τσάμπιονς Λιγκ ΦΟ: Ομάδα που κατέλαβε την τρίτη θέση στη φάση των Ομίλων του Τσάμπιονς Λιγκ ΠΟ: Ηττημένη από τον προκριματικό γύρο των play off του Τσάμπιονς Λιγκ 3Π: Ηττημένη από τον τρίτο προκριματικό γύρο του Τσάμπιονς Λιγκ Ο προγραμματισμός της διοργάνωσης είναι ο ακόλουθος : Μερικά παιχνίδια στην προκριματική φάση, στη φάση των ομίλων και στη νοκ άουτ φάση ενδεχομένως να διεξαχθούν Τρίτη ή Τετάρτη, αντί Πέμπτης. Στην προκριματική φάση και στη φάση των play-off, οι ομάδες χωρίζονται σε ισχυρές και αδύναμες με βάση την κατάταξη της ΟΥΕΦΑ για το 2016. Ομάδες από την ίδια χώρα δεν μπορούν να τεθούν αντιμέτωπες σε αυτές τις φάσεις. Η κλήρωση για τον 1ο και τον 2ο Προκριματικό Γύρο έγινε στις 19 Ιουνίου 2017. Οι πρώτοι αγώνες θα διεξαχθούν στις 29 Ιουνίου, και οι επαναληπτικοί θα γίνουν στις 6 Ιουλίου 2017. Οι πρώτοι αγώνες έγιναν στις 12-13 Ιουλίου και οι επαναληπτικοί στις 20 Ιουλίου 2017. Οι πρώτοι αγώνες έγιναν στις 27 Ιουλίου και οι επαναληπτικοί στις 2-3 Αυγούστου. Οι πρώτοι αγώνες στις 16-17 Αυγούστου, και οι επαναληπτικοί στις 24 Aυγούστου 2017. Η κλήρωση για τους ομίλους του Γιουρόπα Λιγκ πραγματοποιήθηκε στις 25 Αυγούστου 2017. Όμιλος Α Όμιλος Β Όμιλος Γ Όμιλος Δ Όμιλος Ε Όμιλος ΣΤ Όμιλος Ζ Όμιλος Η Όμιλος Θ Όμιλος Ι Όμιλος Κ Όμιλος Λ Στην φάση αυτή συμμετέχουν οι δύο πρώτοι των ομίλων και οι ομάδες που τερμάτισαν τρίτες στη φάση των ομίλων του Τσάμπιονς Λιγκ. Οι αγώνες πραγματοποιήθηκαν στις 13 και 15 και στις 21-22 Φεβρουαρίου 2018. Η κλήρωση για τη φάση των 16 διεξήχθη στις 23 Φεβρουαρίου 2018.Οι αγώνες πραγματοποιήθηκαν στις 8 και στις 15 Μαρτίου 2018. Η κλήρωση για τη φάση των 8 διεξήχθη στις 16 Μαρτίου 2018.Οι πρώτοι αγώνες πραγματοποιήθηκαν στις 5 Απριλίου 2018 και οι επαναληπτικοί στις 12 Απριλίου 2018. Η κλήρωση για τα ημιτελικά διεξήχθη στις 13 Απριλίου 2018.Οι πρώτοι αγώνες πραγματοποιήθηκαν στις 26 Απριλίου και οι επαναληπτικοί στις 3 Μαΐου 2018. Ο τελικός της διοργάνωσης πραγματοποιήθηκε στις 16 Μαΐου 2018 στο Παρκ Ολεμπίκ Λιοναί στη Γαλλία. Νικητής της διοργάνωσης, αναδείχθηκε η Ατλέτικο Μαδρίτης ΟΥΕΦΑ Τσάμπιονς Λιγκ 2017-18 Επίσημος Ιστότοπος,escore.gr
Χατιτζέ Σουλτάνα

Η Χατιτζέ Σουλτάν (Οθ. Τούρκικα:خدیجه سلطان) (Τούρκικα: Hatice Sultan, 1496 - 1543) ήταν κόρη του σουλτάνου Σελίμ Α΄ της Οθωμανικής Αυτοκρατορίας, αδελφή του σουλτάνου Σουλεϊμάν Α΄ του Μεγαλοπρεπή και θεία του Σελίμ Β΄.

 Η Χατιτζέ γεννήθηκε στην Αδριανούπολη το 1496, κόρη του σουλτάνου Σελίμ Α΄ και της Αϊσέ Χαφσά Σουλτάν. Το 1518 παντρεύτηκε τον Ισκεντέρ Πασά αλλά έγινε χήρα από τον θάνατο του. Στη συνέχεια, το 1524, παντρεύτηκε τον Πάργαλη Ιμπραήμ Πασά, ο οποίος ήταν Μεγάλος Βεζίρης από το 1523, αλλά το 1536 εκτελέστηκε από τον αδελφό της, σουλτάνο Σουλεϊμάν Α΄ και η περιουσία του δημεύτηκε από το κράτος. Το ζευγάρι ζούσε στο παλάτι του στην Κωνσταντινούπολη. Είχε αποκτήσει πέντε παιδιά αποκτήσει με τον Ιμπραήμ: τον Σουλτανζάντε Μεχμέτ, τον Σουλτανζάντε Οσμάν, την Φουλανέ Σουλτάν, την Χανίμ Σουλτάν και την Χουριτζιχάν Σουλτάν. Η Χατιτζέ πέθανε το 1543 σε ηλικία 47 ετών και τάφηκε στο Γιαβούζ Σελίμ Τζαμί, όπου έχουν ταφεί ο πατέρας, Σελίμ Α', η μητέρα της Αϊσέ Χαφσά Σουλτάν και οι αδελφές της, Σαχ Σουλτάν και Μπεϊχάν Σουλτάν. Υπάρχουν εικασίες ότι η Χατιτζέ αυτοκτόνησε από την στενοχώρια της για την εκτέλεση του συζύγου της Ιμπραήμ Πασά. "Hatice (fl. 1500–1536) - Women in World History: A Biographical Encyclopedia". Encyclopedia.com. Retrieved 2013-10-05.
Μαργαρίτα Παλαιολογίνα (1364-1420)

Να μη συγχέεται με την εγγονή του μικρανιψιού της Μαργαρίτα Παλαιολογίνα (1510-1566).Η Μαργαρίτα, ιταλ. Margherita Paleolog(in)a (1364 - 1420) από τον Οίκο των Παλαιολόγων ήταν κόρη του μαρκησίου του Μομφερράτου και κυρία του Άκουι. Με τον γάμο της έγινε κόμισσα του Ουρζέλ.

 Ήταν κόρη του Ιωάννη Β΄ μαρκησίου του Μομφερράτου, κυρίου του Άστι & της Νοβάρα, αυτοκρατορικού εκπροσώπου και της Ισαβέλλας του Οίκου της Βαρκελώνης, κόρης του Ιακώβου Γ΄ της Μαγιόρκας. Αδέλφια της ήταν οι μαρκήσιοι του Μομφερράτου Σεκοντόττο (κυβ. 1378-1381), Ιωάννης Β΄ (κυβ. 1378-81) και Θεόδωρος Β΄ (κυβ. 1381-1418). Παντρεύτηκε τον Πέτρο Β΄ κόμη του Ουρζέλ, γιο του Ιακώβου Α΄ (3ου εξαδέλφου της μητέρας της Ισαβέλλας της Μαγιόρκας). Ο γιος τους Ιάκωβος Β΄ ορίστηκε από τον εξάδελφο του Πέτρου Β΄, τον Μαρτίνο της Αραγωνίας ως γενικός κυβερνήτης του βασιλείου, δηλ. αντιβασιλιάς. Αυτό τον υπέδειχνε ως διάδοχο της Αραγωνίας, τελικά όμως δεν κατάφερε να τον διαδεχθεί. Παντρεύτηκε το 1375/76 τον 4ο εξάδελφό της Πέτρο Β΄ κόμη του Ουρζέλ, υποκόμη του Άγερ, βαρόνο της Εστέντσα & Αντιλλόν (κυβ. 1347-1408) από τον Οίκο της Βαρκελώνης. Η Μαργαρίτα ήταν η 2η σύζυγός του. Είχε τέκνο: Ιάκωβος Β΄ 1380-1433, κόμης του Ουρζέλ (κυβ. 1408-1413). Το 1410 ο εξάδελφος τού Πέτρου Β΄, ο Μαρτίνος της Αραγωνίας, απεβίωσε και ο Ιάκωβος Β΄ ήταν ο πλησιέστερος άρρην συγγενής του. Ωστόσο ο Φερδινάνδος Α΄ των Τραστάμαρα, του Οίκου των βασιλέων της Καστίλης, κατάφερε να πάρει τον θρόνο της Αραγωνίας, ως ανιψιός του Μαρτίνου. Alamán, Lucas; Manuel Orozco y Berra. Diccionario universal de historia y de geografía. p. 152. E. Michael Gerli, Samuel G. Armistead, ed. (2003). Medieval Iberia: an encyclopedia. Routledge.